El govern el cessa com a conseller d'Empresa i Coneixement després d'haver afirmat en una entrevista que el referèndum de l'1 d'octubre segurament no es podrà fer. El substituirà Santi Vila

El govern el cessa com a conseller d'Empresa i Coneixement després d'haver afirmat en una entrevista que el referèndum de l'1 d'octubre segurament no es podrà fer. El substituirà Santi Vila

Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

El conseller d'Empresa i Coneixement, Jordi Baiget, ha estat destituït aquest dilluns després d'haver afirmat en una entrevista al diari "El Punt Avui", que el referèndum de l'1 d'octubre segurament no es podrà celebrar. Aquestes i altres afirmacions, com que no s'ha de "bandejar el 9N", perquè potser se n'haurà de fer un altre, han portat la CUP a reclamar que "s'aparti" i "deixi pas" a altres persones que estiguin disposades a defensar el referèndum.

El govern ha confirmat per Twitter que Santi Vila assumirà la conselleria d'Empresa i Coneixement. El relleu es farà oficial aquest dimarts, quan es publicarà al Diari Oficial de la Generalitat. Vila mantindrà el càrrec de conseller de Cultura fins que se'n nomeni el substitut.

Puigdemont diu que hi ha "grans diferències" amb el 9-N

En un acte poc després de destituir Baiget, el president de la Generalitat, Carles Puigdemont, ha defensat que hi ha "grans diferències" entre el referèndum de l'1 d'octubre i el procés participatiu del 9-N de 2014. Puigdemont ha apuntat que el referèndum convocat pel govern de la Generalitat serà "vinculant", "oficial", que tindrà una pregunta amb resposta simple i no doble, que el farà el govern "i no un grup d'entitats alienes", que estarà emparat per una llei que deixarà clars els escenaris si guanya el Sí i si guanya el No.

Preguntat directament per la destitució de Baiget, Puigdemont s'ha limitat a assegurar als empresaris que la "bona" política que fins ara estava duent a terme el ja exconseller es mantindrà "inalterable".

Homs no comparteix la decisió

L'exconseller de Presidència Francesc Homs ha criticat la destitució de Baiget i, en una sèrie de piulades al seu compte de Twitter, ha reaccionat amb contundència a la decisió de Puigdemont:



No comparteixo q es cesi @jordibaiget És lleial i compromès. I si x declas +- afortunades se'l fa fora, n'hi ha que sobren de fa temps 1/3  Francesc Homs (@franceschoms) 3 July 2017

A més, políticament decisions així ni sumen ni fan gran el projecte, tot just el contrari 2/3  Francesc Homs (@franceschoms) 3 July 2017

Finalment: com és que d moment només som els del PDeCAT q ens condemnen els de Madrid i/o ens volen fora alguns de Catalunya? Fins els 🥚3/3  Francesc Homs (@franceschoms) 3 July 2017



Homs no ha estat l'únic polític que ha reaccionat a la destitució de Baiget. L'exvicepresidenta de la Generalitat Joana Ortega també n'ha criticat el cessament:

Els que ens la vam jugar el #9N volíem que tothom pogués opinar. També @jordibaiget. A favor de sumar, mai de restar  Joana Ortega (@joanaortega) 3 July 2017

Bé per cessar a Baiget, necessari. Però, Conselleria d'Empresa, Coneixement i Cultura? 🤔Es busca conseller de cultura, q pensi en la cultura. https://t.co/20JH91FU6l  Eulàlia Reguant Cura (@aramateix) 3 July 2017

Expressar sincerament en públic els dubtes sobre una decisió política em sembla més honest que callar per por a contradir l'opinió dominant  Miquel Iceta Llorens (@miqueliceta) 3 July 2017

Con dudas quedan unos cuantos más... Los ceses disciplinarios tal vez mantengan el "orden" (por un tiempo). Pero no cambiarán la realidad. https://t.co/aYHeAOGk5Y  Lluís Rabell (@LluisRabell) 3 July 2017